
 27.5.2011
 BG
 Официален вестник на Европейския съюз
 L 141/66
 РЕШЕНИЕ No 1/2011 НА СЪВЕТА ЗА АСОЦИИРАНЕ ЕС-МАРОКО
 от 30 март 2011 година
 за изменение на приложение II към Протокол No 4 към Евро-средиземноморското споразумение между Европейските общности и техните държави-членки, от една страна, и Кралство Мароко, от друга страна, съдържащо списък на операциите по обработка или преработка, които трябва да се извършат по отношение на материалите без произход, за да може полученият продукт да придобие статут на продукт с произход
 (2011/293/ЕС)
 СЪВЕТЪТ ЗА АСОЦИИРАНЕ ЕС-МАРОКО,
 като взе предвид Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга страна (1) (наричано по-нататък „споразумението“), и по-специално член 39 от Протокол No 4 към него,
 като има предвид, че:
 (1)
 На 1 януари 2007 г. влязоха в сила измененията на номенклатурата, предвидена в Конвенцията за Хармонизираната система за описание и кодиране на стоките (наричана по-нататък „Хармонизираната система“) на Международната митническа организация.
 (2)
 Следователно, с оглед големия брой изменения, които трябва да бъдат внесени в списъка в приложение II към Протокол No 4 към споразумението (наричано по-нататък „приложение II“), от съображения за яснота посоченият списък следва да бъде изцяло заменен.
 (3)
 Тъй като измененията на Хармонизираната система нямат за цел промяна на правилата за произход, приложение II продължава да се прилага в тази връзка и следователно измененията на посоченото приложение се прилагат с обратно действие, считано от 1 януари 2007 г.
 (4)
 Следователно приложение II следва да бъде изменено,
 ПРИЕ НАСТОЯЩОТО РЕШЕНИЕ:
 Член 1
 Приложение II към Протокол No 4 към споразумението, съдържащо списъка на операциите по обработка или преработка, които трябва да се извършат по отношение на материалите без произход, за да може полученият продукт да придобие статут на продукт с произход, се заменя с текста в приложението към настоящото решение.
 Член 2
 Настоящото решение влиза в сила в деня на приемането му.
 Прилага се от 1 януари 2007 г.
 Съставено в Брюксел на 30 март 2011 година.
 За Съвета за асоцииране ЕС-Мароко
 Председател
 C. ASHTON
 (1) ОВ L 70, 18.3.2000 г., стр. 2.
 ПРИЛОЖЕНИЕ
 „ПРИЛОЖЕНИЕ II
 СПИСЪК НА ОПЕРАЦИИТЕ ПО ОБРАБОТКА ИЛИ ПРЕРАБОТКА, КОИТО ТРЯБВА ДА СЕ ИЗВЪРШАТ ПО ОТНОШЕНИЕ НА МАТЕРИАЛИТЕ БЕЗ ПРОИЗХОД, ЗА ДА МОЖЕ ПОЛУЧЕНИЯТ ПРОДУКТ ДА ПРИДОБИЕ СТАТУТ НА ПРОДУКТ С ПРОИЗХОД
 Възможно е не всички продукти, включени в списъка, да са обхванати от споразумението. Следователно е необходимо да се направи справка с останалите части от споразумението.
 Позиция по ХС
 Описание на продукта
 Обработка или преработка, извършена върху материали без произход, която дава статут на продукт с произход
 (1)
 (2)
 (3) или (4)
 Глава 1
 Живи животни
 Всички животни по глава 1 трябва са изцяло получени
 Глава 2
 Меса и карантии, годни за консумация
 Производство, при което всички използвани материали от глави 1 и 2 са изцяло получени
 Глава 3
 Риба и ракообразни, мекотели и други водни безгръбначни
 Производство, при което всички използвани материали от глава 3 са изцяло получени
 ex Глава 4
 Млечни продукти; птичи яйца; естествен мед; продукти от животински произход, годни за консумация, неупоменати, нито